0045.xml
فرانس میں گیس دھماکہ کے نتیجہ میں 6افراد ہلاک،متعدد زخمی
پیرس ۔ یکم ستمبر (اے پی پی) فرانس میں گیس کے دھماکہ کے نتیجہ میں 6افراد ہلاک اور متعدد زخمی ہوگئے۔ ذرائع ابلاغ کے مطابق دارالحکومت پیرس کے نواحی علاقے میں واقع چار منزلہ عمارت میں گیس کے اخراج سے دھماکہ کے باعث عمارت کو شدید نقصان پہنچا ‘ جبکہ ایک سو میٹر کے علاقے میں واقع عمارتیں بھی لرز کر رہ گئیں ۔ دھماکہ کے نتیجہ میں 6 افراد موقع پر ہلاک جبکہ متعدد زخمی ہوگئے۔ حکام کے مطابق ریسکیو ٹیمیں ملبہ تلے سے لوگوں کو نکلنے میں مصروف ہیں جبکہ پولیس نے تفتیشی عمل شروع کردیا ہے
APP
01.09.14
0045p.xml
فرانس، پیرس کی رہائشی عمارت میں دھماکا،6 افراد ہلاک
پیرس (مانیٹرنگ ڈیسک) فرانس کی رہائشی عمارت میں گیس کے اخراج کے نتیجے میں 6 افراد ہلاک ہو گئے۔غیر ملکی خبر رساں ادارے کے مطابق دھماکا دارالحکومت پیرس کے ایک نواحی علاقے کی 4 منزلہ عمارت میں ہوا۔ ایمرجنسی سروسزس کے مطابق ہلاک ہونے والوں کی نعشوں کو ملبے سے نکال لیا گیا ہے۔واقعے میں 11 افراد زخمی بھی ہوئے۔دھماکے کی شدت سے ایک سو میٹر تک کی عمارتوں میں زور دار جھٹکے محسوس کیے گئے۔تباہ ہونے والی عمارت کے دوسرے رہائشیوں کو وہاں سے نکال لیا گیا۔پولیس نے تفتیشی عمل شروع کر دیا ہے۔
daily_insaf
02.09.14